వీరాస్వామి శేషయ్య

వీరాస్వామి శేషయ్య ఒక భారతీయ వైద్యుడు, మధుమేహ వ్యాధి నిపుణుడు.https://www.alumnimmc.com/nwhalloffame/dr-seshiah మద్రాసు మెడికల్ కళాశాలలో మధుమేహ విభాగాన్ని ఏర్పాటు చేసాడు. చెన్నై లోని డయాబెటిస్ ఇన్ ప్రెగ్నెన్సీ స్టడీ గ్రూప్ ఇండియా (డిఐపిఎస్‌ఐ) వ్యవస్థాపకుడు. భారత సైన్యంలో వైద్య దళంలో చేరి, భారత పాకిస్తాన్ యుద్ధంలో పాల్గొన్నాడు.

 జీవిత విశేషాలు 

వీరాస్వామి శేషయ్య 1938 మార్చి 10 న చెన్నైలో, వీరాస్వామి, భువనమ్మలకు జన్మించాడు.

1957 లో మద్రాసు మెడికల్ కాలేజీలో చేరి 1962లో ఎంబీబీఎస్ పూర్తి చేశాడు. 1963 లో అతను ఆర్మీ మెడికల్ కార్ప్స్‌లో చేరాడు. భారత పాకిస్తాన్ యుద్ధంలో పనిచేశాడు. సైన్యంలో అతని సేవలకు గాను అతనికి సమర్ సేవా స్టార్, సైన్య సేవా పతకాన్ని అందుకున్నాడు.

సైన్యంలో సేవ తరువాత, శేషయ్య స్టాన్లీ మెడికల్ కాలేజీలో చేరి, MD పట్టా పొందాడు. మద్రాసు మెడికల్ కాలేజీలో అసిస్టెంట్ ప్రొఫెసర్‌గా నియమితుడయ్యాడు. 1978 లో అతను ఆ కళాశాలలో మధుమేహ విభాగాన్ని ప్రారంభించాడు

చెన్నైలోని స్త్రీలు, పిల్లల ప్రభుత్వ ఆసుపత్రిలో గర్భం, మధుమేహ విభాగాన్ని స్థాపించడంలో కూడా అతను కృషిచేసాడు. డయాబెటిస్ ఇన్ ప్రెగ్నెన్సీ స్టడీ గ్రూప్ ఇండియా (డిఐపిఎస్‌ఐ) వ్యవస్థాపకుడు, 2004 నుండి దాని పోషకుడు.

జాతీయ GDM అవేర్‌నెస్ డే 2019 లో భారత ప్రభుత్వ ఆరోగ్య కుటుంబ సంక్షేమ శాఖ జాతీయ జిడిఎం అవగాహనా దినాన్ని ప్రారంభించబడింది. మహిళల ఆరోగ్యంపై గర్భధారణ సమయంలో మధుమేహం కలిగించే గణనీయమైన ప్రభావాన్ని గుర్తించి, ఈ కీలకమైన చర్య తీసుకుంది. ఆరోగ్య కుటుంబ సంక్షేమ మంత్రిత్వ శాఖ, ప్రొ. శేషయ్య జన్మదినమైన మార్చి 10 ను భారత GDM అవేర్‌నెస్ డేగా ప్రకటించింది.https://www.worlddiabetesfoundation.org/news/india-marks-first-national-gdm-awareness-day

సీనియర్ డయాబెటాలజిస్టులు గర్భధారణ సమయంలోమధుమేహాన్ని నివారించడానికి గర్భపు 8 వ వారంలో మెట్‌ఫార్మిన్‌ను ఉపయోగించాలని సూచించారు.https://www.thehindu.com/news/national/tamil-nadu/senior-diabetologist-advocates-use-of-metformin-by-8th-week-of-pregnancy-to-prevent-gestational-diabetes/article67734900.ece పిండం నుండి ఇన్సులిన్ స్రావం ప్రారంభమైనప్పుడు, తల్లి జీవక్రియలో మార్పులు సంభవిస్తాయని డాక్టర్ శేషయ్య చెప్పాడు. హైపర్‌గ్లైసీమియా వలన తరువాతి జీవితంలో నాన్-కమ్యూనికేబుల్ వ్యాధులు కలుగుతాయి. కాబట్టి గర్భధారణ సమయంలో మధుమేహాన్ని నివారించి, వారసత్వంగా వ్యాపించకుండా చూడాలి.https://www.cureus.com/articles/117629-prediction-and-prevention-of-gestational-diabetes-mellitus-and-its-sequelae-by-administering-metformin-in-the-early-weeks-of-pregnancy#!/metrics

భారత మాజీ రాష్ట్రపతి రామ్‌నాథ్ కోవింద్, 2022 లో డాక్టర్ వీరాస్వామి శేషయ్యకు వైద్య రంగంలో పద్మశ్రీ పురస్కారం అందించాడు.https://www.youtube.com/watch?v=1Ls4UYkpUlE

 పురస్కారాలు 

 పద్మశ్రీ https://en.wikipedia.org/wiki/List_of_Padma_Shri_award_recipients_(2020%E2%80%932029)
 డాక్టర్ బిసి రాయ్ అవార్డు

 మూలాలు 

వర్గం:జీవిస్తున్న ప్రజలు
వర్గం:1938 జననాలు
వర్గం:తమిళనాడు వైద్యులు
వర్గం:పద్మశ్రీ పురస్కారం పొందిన తమిళనాడు వ్యక్తులు